Diari Oficial de la Generalitat Valenciana


Sumari del DOGV 8421, del 12-11-2018 (2018/10369)

RESOLUCIÓ de 9 de març de 2016, de la Direcció General d'Indústria i Energia, per la qual s'atorga autorització administrativa per a la modificació, per canvi de tensió i augment de la capacitat de transformació, de part de les instal·lacions de distribució d'energia elèctrica de la subestació transformadora de 220/20kV, denominada ST Valldigna, de titularitat d'Iberdrola Distribución Eléctrica, SA Unipersonal, ubicada al terme municipal de Tavernes de la Valldigna, i s'aprova el projecte tècnic d'execució de la modificació i de part de la instal·lació ja autoritzada. Expedient ATASCT/2012/52/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/10950


Data del document
:   09-03-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Tavernes de la Valldigna

RESOLUCIÓ de 9 de març de 2016, de la Direcció General d'Indústria i Energia, per la qual s'atorga autorització administrativa per a la modificació, per canvi de tensió i augment de la capacitat de transformació, de part de les instal·lacions de distribució d'energia elèctrica de la subestació transformadora de 220/20kV, denominada ST Valldigna, de titularitat d'Iberdrola Distribución Eléctrica, SA Unipersonal, ubicada al terme municipal de Tavernes de la Valldigna, i s'aprova el projecte tècnic d'execució de la modificació i de part de la instal·lació ja autoritzada. Expedient ATASCT/2012/52/46. [2018/10832]  
   
  
Antecedents de fet  
Amb data 16 de març de 2012, Iberdrola Distribución Eléctrica, SA Unipersonal, a través de representant degudament acreditat, va presentar davant del llavors Servei Territorial d'Energia de València, imprés normalitzat sol·licitant:  
- Autorització administrativa per a la modificació de les instal·lacions de distribució d'energia elèctrica de la subestació transformadora de 220/20 kV, denominada ST Valldigna, en el terme municipal de Tavernes de la Valldigna  
- i aprovació del projecte tècnic d'execució d'aquesta modificació,  
  
Junt amb l'escrit de presentació d'aquestes peticions s'acompanya la documentació següent:  
- Projecte tècnic per a l'execució de les esmentades instal·lacions, firmat per tècnic titulat competent, acompanyat de declaració responsable d'aquest de data 12 de març de 2012.  
- Còpia de la resolució d'autorització administrativa, aprovació de projecte d'execució i declaració en concret d'utilitat pública, de data 29 de novembre de 2010, atorgada per la Direcció General d'Energia, per a l'ampliació de la subestació transformadora existent de 132/20 kV denominada ST Valldigna consistent en la repotenciació a 220 kV, amb el número d'expedient ATASCT/2010/189/46.  
- Còpia de la declaració d'impacte ambiental, de data 20 de febrer de 2008, formulada per la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge (expedient 075/0297-NFA), per al projecte inicial.  
- Còpia de la Resolució dictada per la Direcció General de Gestió del Medi Natural, de data 20 de gener de 2010 (expedient 400/0904-KHF) en la qual es resol no sotmetre a avaluació d'impacte ambiental el projecte de modificació de la subestació 220/20 kV ST Valldigna per repotenciació a 220 kV.  
Posteriorment, el 15 de gener de 2014, Iberdrola Distribución Eléctrica, SA Unipersonal va presentar la separata per a l'obtenció del condicionat tècnic per part de l'Ajuntament de Tavernes de la Valldigna.  
El procediment administratiu corresponent a aquestes sol·licituds ha sigut tramitat amb l'expedient de referència ATASCT/2012/52/46, incoat a aquest efecte pel llavors Servei Territorial d'Energia de València.  
  
Les instal·lacions de distribució d'energia elèctrica per a les quals se sol·licita autorització de modificació s'executaran a l'interior de la subestació transformadora existent ST Valldigna, i està prevista la connexió d'aquelles fent frontera amb instal·lacions de la xarxa de transport, titularitat de Red Eléctrica de España, SA Unipersonal, així com amb instal·lacions de distribució titularitat del mateix sol·licitant, Iberdrola Distribución Eléctrica, SA Unipersonal.  
Consten com a antecedents les següents resolucions administratives:  
  
1) Resolució de la Direcció General d'Energia de la Conselleria d'Infraestructures i Transport, de data 5 de maig de 2008, per la qual s'atorga a Iberdrola Distribución Eléctrica, SA Unipersonal, autorització administrativa per a la nova subestació transformadora de 132/20 kV denominada ST Valldigna, en el terme municipal de Tavernes de la Valldigna, província de València (ATASCT/2006/377/46). Les característiques principals de la instal·lació autoritzada són:  
?Sistema elèctric de 132 kV:  
· Configuració de doble barra tipus interior amb aïllament en SF6 (hexafluorur de sofre) i nou posicions, corresponents a tres de línia, tres de transformador, una d'enllaç barres i dos posicions de reserva.  
  
· Una transformació dotada amb tres transformadors de potència de relació 132/20 kV i 40 MVA de potència cada u, total 120 MVA, amb les seues corresponents reactàncies trifàsiques limitadores de posada a terra.  
?Sistema elèctric de 20 kV:  
· Configuració de doble barra tipus interior amb aïllament en SF6 (hexafluorur de sofre) conformat per tres mòduls de cel·les amb un total de quaranta-set posicions, de les quals trenta seran eixides de línia, tres de transformador, dos de serveis auxiliars, tres de mesura, tres d'unió, una de partició, dos d'enllaç de barres i tres de bateries de condensadors. Aquest sistema es completa amb la dotació de tres bateries de condensadors.  
?Per a l'alimentació dels equips i serveis propis de la subestació transformadora s'instal·laran dos transformadors de serveis auxiliars de relació 20/0,380-0,220 kV i 250 kVA de potència cada u.  
  
?Un edifici en què s'ubicaran les cel·les de 132 kV i 20 kV, els transformadors de serveis auxiliars, bateries de condensadors i els equips de control, protecció, comunicació i alimentació en BT.  
2) Resolució de la Direcció General d'Energia de la Conselleria d'Infraestructures i Transport, de data 14 de gener de 2009, per la qual s'aprova a Iberdrola Distribución Eléctrica, SA Unipersonal, el projecte tècnic per a l'execució de la nova subestació transformadora de 132/20 kV denominada ST Valldigna. En aquesta resolució es va aprovar el projecte tècnic de part de les instal·lacions autoritzades en la resolució de data 5 de maig de 2008, les quals es detallen a continuació:  
  
?Sistema elèctric de 132 kV:  
· Compacte d'interior (GIS), configuració de doble barra tipus interior amb aïllament en SF6 (hexafluorur de sofre) i set posicions, corresponents a tres de línia, tres de transformador i una d'enllaç barres i mesura. Les cel·les estaran preparades per a un nivell de 220 kV.  
  
· Una transformació dotada amb un transformador trifàsic de potència en bany d'oli, relació 132/20 kV i potència nominal 40 MVA, denominat T-1, amb la seua corresponent reactància trifàsica limitadora de posada a terra en el costat de 20 kV de 500 A, 30 s.  
?Sistema elèctric de 20 kV:  
· Configuració de doble barra en cel·les blindades tipus interior amb aïllament en SF6 (hexafluorur de sofre) conformat per tres mòduls de cel·les amb un total de setze posicions (més una de reserva), de les quals deu seran eixides de línia, dos de transformador, una de reserva, una de serveis auxiliars, una de mesura, una d'enllaç de barres i una de bateria de condensadors. Aquest sistema es completa amb la dotació d'una bateria de condensadors d'interior de 10.800 kvar.  
?Per a l'alimentació dels equips i serveis propis de la subestació transformadora s'instal·laran dos transformadors trifàsics d'interior per a serveis auxiliars de relació 20/0,420-0,242 kV i 250 kVA de potència cada u.  
?Un edifici en què s'ubicaran les cel·les de 132 kV i 20 kV, els transformadors de serveis auxiliars, bateries de condensadors i els equips de control, protecció, comunicació i alimentació en BT.  
Amb data 24 de març de 2010 s'emet, per part del llavors Servei Territorial d'Energia de València, la corresponent autorització d'explotació dels elements instal·lats i que figuren en el certificat de data 16 de novembre de 2009 emés per tècnic titulat i visat pel Col·legi Oficial d'Enginyers Superiors Industrials de la Comunitat Valenciana amb data 13 de gener de 2010, i que en síntesi són:  
  
?Transformació:  
· Transformador de potència trifàsic, denominat T-1, amb relació de transformació 132/20 kV i 40 MVA, amb regulació en càrrega.  
?Sistema elèctric de 132 kV:  
· Sistema d'interior (GIS), amb aïllament en SF6 (hexafluorur de sofre), ubicat en edifici amb disposició en doble barra i compost per: tres posicions de línia, tres posicions de transformador i una posició d'enllaç barres i mesura. Les cel·les estaran preparades per a un nivell de 220 kV.  
?Sistema elèctric de 20 kV:  
· Cel·les d'interior, blindades en SF6, configuració en doble barra, conformat per: deu cel·les de línia, dos cel·les de transformador, una cel·la de serveis auxiliars, una cel·la de bateria de condensadors, una cel·la d'enllaç de barres, una cel·la de mesura i dos cel·les de partició de barres. Aquest sistema es completa amb la dotació d'una bateria de condensadors d'interior de 10.800 kvar.  
?Una reactància trifàsica de posada a terra de 20 kV, 500 A i 30 segons.  
?Un transformador trifàsic d'interior per a serveis auxiliars de relació 20/0,420-0,242 kV i 250 kVA.  
?Una bateria de condensadors de 20 kV de 10,8 Mvar.  
?Es complementen les instal·lacions amb els corresponents aparells de mesura, comandament, control i dispositius de protecció i seguretat.  
  
3) Resolució de la Direcció General d'Energia de la Conselleria d'Infraestructures i Transport de la Generalitat, de data 29 de novembre de 2010, per la qual s'atorga a Red Eléctrica de España, SA Unipersonal, autorització administrativa per a l'ampliació de la subestació transformadora existent de 132/20 kV, denominada ST Valldigna, a la tensió d'alimentació de 220/20 kV, en la part de xarxa de transport d'energia elèctrica, s'aprova el projecte tècnic d'execució i es declara, en concret la seua utilitat pública (ATASCT/2009/638/46). En aquesta s'autoritza l'energització a 220 kV del sistema de 132 kV, atés que les cel·les (GIS) a aquest efecte instal·lades es trobaven preparades per a això.  
  
4) Resolució de la Direcció General d'Energia de la Conselleria d'Infraestructures i Transport de la Generalitat, de data 29 de novembre de 2010, per la qual s'atorga a Iberdrola Distribución Eléctrica, SA Unipersonal, autorització administrativa per a l'ampliació de la subestació transformadora existent de 132/20 kV, denominada «ST Valldigna», en la part corresponent a les instal·lacions elèctriques de distribució, s'aprova el projecte tècnic d'execució i es declara, en concret la seua utilitat pública (ATASCT/2010/189/46). En aquesta resolució s'autoritza el canvi del transformador de potència actualment instal·lat, trifàsic en bany d'oli de 40 MVA, amb relació de transformació 132/20 kV i denominat T-1, per un nou transformador de potència trifàsic en bany d'oli de 50 MVA i amb relació de transformació 220/21,5 kV, així com un transformador de serveis auxiliars trifàsic d'intempèrie de 250 kV, connectat a una de les posicions de línia amb relació de transformació 20/0,420-0,242 kV.  
Actualment, Iberdrola Distribución Eléctrica, SA Unipersonal es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en:  
  
- El Diari Oficial de la Generalitat Valenciana, del 7 d'agost de 2012 (DOGV 6835).  
D'acord amb la documentació que hi ha en l'expedient, no han sigut presentades al·legacions.  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si pertocava, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta, amb el resultat que, en síntesi, es detalla:  
- Ajuntament de Tavernes de la Valldigna. No consta en l'expedient resposta a l'informe sol·licitat en data 28 de gener de 2014.  
Consta en l'expedient, còpia de la declaració d'impacte ambiental (DIA), de data 20 de febrer de 2008, formulada per la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge (expedient 075/3517-TIU), per al projecte inicial de la subestació transformadora de 132/20 kV, denominada ST Valldigna; i Resolució de la directora general de Gestió del Medi Natural, del 20 de gener de 2010 (expedient 400/2274-YHN), en la qual es resol no sotmetre a avaluació d'impacte ambiental el projecte d'ampliació de la subestació transformadora de 220/20 kV, denominada ST Valldigna en el seu abast final. Per tant, les instal·lacions objecte del present procediment, i que queden definides en el punt primer i segon de la part resolutiva del present acte administratiu, queden incloses i reconegudes en la DIA del 20 de febrer de 2008 i en la Resolució de no sotmetiment a avaluació d'impacte ambiental de data 20 de gener de 2010.  
  
D'altra banda, ha de considerar-se que les instal·lacions sol·licitades no generen incidències negatives en el Sistema, ja que el parc de transport de la subestació transformadora va ser inclòs en la Planificació dels sectors d'electricitat i gas 2008-2016. Desenvolupament de les xarxes de transport. Maig 2008, publicat en el lloc d'internet del Ministeri d'Indústria, Energia i Turisme,http://www.minetur.gob.es/energia/planificacion/Planificacionelectricidadygas/desarrollo2008-2016/DocTransportes/planificacion2008\_2016.pdf on es recull la subestació denominada «Valldigna». Les instal·lacions objecte del present procediment corresponen a la part de distribució de la subestació planificada, i la motivació d'aquesta és el suport a la distribució i demanda de grans consumidors, complint una funció en el Sistema de tipus «Connexió», per facilitar l'enllaç amb la xarxa de transport dels consumidors.  
  
Consta en l'expedient informe favorable del llavors Servei Territorial d'Energia de València, òrgan encarregat de la instrucció de l'expedient ATASCT/2012/52/46, i proposta de resolució del Servei d'Energia i de la Subdirecció General d'Energia i Mines adscrites a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 38.1 de la Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb el que disposa l'article 40 de la Llei 54/1997, de 27 de novembre, del sector elèctric, els articles 37 i 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/ 2005, de 29 d'abril, la modificació d'instal·lacions elèctriques integrades en la distribució requereixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució de les ampliacions d'instal·lacions del grup primer precisa d'aprovació administrativa.  
D'acord amb el Decret 162/1990, de 15 d'octubre, els projectes de noves subestacions transformadores amb tensió nominal entre fases superior a 132 kV requereixen avaluació d'impacte ambiental, previ a l'autorització d'aquests, si bé per tractar-se d'una ampliació, conforme a l'epígraf 9.k de l'annex II del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, les ampliacions ja autoritzades només se subjecten a avaluació d'impacte ambiental quan, valorades per l'òrgan ambiental competent, tinguen efectes adversos significatius sobre el medi ambient, conforme els tipus d'incidències que en aquest epígraf s'arrepleguen.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 6.0.G.1 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en aquest cas, en concret el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats abans de l'entrada en vigor d'aquesta llei es tramitaran fins a la seua resolució d'acord amb la legislació anterior. Així mateix, els procediments esmentats continuaran sent tramitats fins a la seua resolució per l'Administració o organisme regulador que siga competent d'acord amb la legislació anterior, a què correspondrà igualment la resolució dels recursos que, si és el cas, puguen interposar-se.  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial decret 3275/1982, de 12 de novembre i disposicions que el despleguen i modifiquen, i haja sigut presentat davant de l'administració pública competent abans de la data de compliment obligatori indicada en la disposició transitòria primera del mencionat reial decret, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
Les referències al Reial decret legislatiu 1/2008, d'11 de gener, s'entenen sense perjudici del que disposa la Llei 21/2013, de 9 de desembre, d'avaluació ambiental, en particular d'allò que s'ha previst en la seua disposició transitòria primera i disposició final onze.  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa per a la modificació, per canvi de tensió i augment de la capacitat de transformació, de la instal·lació de distribució d'energia elèctrica de la subestació transformadora de 220/20 kV, denominada ST Valldigna, de titularitat de Iberdrola Distribución Eléctrica, SA Unipersonal, situada en el polígon 22, parcel·les 208, 209, 210, 211 i 279, del terme municipal de Tavernes de la Valldigna, província de València, que es detalla a continuació:  
- Modificació d'un dels transformadors de potència de relació 132/20 kV i 40 MVA de potència, autoritzat per Resolució del 5 de maig de 2008, per un transformador de potència trifàsic en bany d'oli, denominat T-2, de 50 MVA, relació de transformació 220/20 kV, amb regulació de tensió en càrrega, per mitjà de preses disposades en el seu enrotllament primari (amb les mateixes característiques del T-1 descrit en el Projecte d'execució d'ampliació de l'expedient ATASCT/2010/189/46).  
  
Així mateix s'autoritzen les instal·lacions següents:  
- Instal·lació de dos resistències monofàsiques de protecció de neutre de 20 ohms de valor nominal, 500 A de corrent de fallada i 15 segons de duració de defecte. Una per al transformador T-1 existent, i una altra per al transformador T-2, objecte d'aquesta autorització.  
- Instal·lació d'armari de control i proteccions per a la nova posició de transformació,  
Per això les instal·lacions de distribució d'energia elèctrica de la subestació «ST Valldigna» amb autorització administrativa quedaran finalment de la manera següent:  
· Una transformació dotada amb dos transformadors de potència (T1 i T2) de relació 220/20 kV i 50 MVA de potència cada u, amb les seues corresponents reactàncies trifàsiques limitadores de posada a terra de 500 A i 30 segons, i les seues resistències monofàsiques de protecció de neutre de 20 ohms de valor nominal, 500 A de corrent de fallada i 15 segons de duració de defecte.  
· Una transformació dotada amb un transformador de potència (T3) de relació 132/20 kV i 40 MVA de potència, amb la seua corresponent reactància trifàsica limitadora de posada a terra de 500 A i 30 segons.  
?Sistema elèctric de 20 kV:  
· Configuració de doble barra tipus interior amb aïllament en SF6 (hexafluorur de sofre) conformat per tres mòduls de cel·les amb un total de quaranta-set posicions, de les quals trenta seran eixides de línia, tres de transformador, dos de serveis auxiliars, tres de mesura, dos d'unió, dos de partició, dos d'enllaç de barres i tres de bateries de condensadors. Aquest sistema es completa amb la dotació de tres bateries de condensadors.  
?Dos transformadors de serveis auxiliars de relació 20/0,42-0,242 kV i 250 kVA de potència cada u, per a l'alimentació dels equips i serveis propis de la subestació transformadora.  
?Un edifici en què s'ubicaran les cel·les, els transformadors de serveis auxiliars, bateries de condensadors i els equips de control, protecció, comunicació i alimentació en BT.  
El pressupost total del projecte de la modificació de la instal·lació objecte de la present autorització és d'un milió quatre-cents noranta-tres mil nou-cents noranta-cinc euros amb seixanta-dos cèntims d'euro (1.493.995,62 ?).  
De conformitat amb el primer paràgraf de l'article 40.3 de Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que calga obtindre per part de Iberdrola Distribución Eléctrica, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
El titular de la present autorització seguirà subjecte a les condicions d'ordre mediambiental establides en la declaració d'impacte ambiental de 20 de febrer de 2008, de la Direcció de Gestió del Medi Natural, de la Conselleria de Medi Ambient, Aigua, Urbanisme i Habitatge, conforme es va arreplegar en la Resolució de 29 de novembre de 2010, de la Direcció General d'Energia, així com a les mesures preventives i correctores proposades originàriament per a la subestació ST Valldigna en el seu estudi d'impacte ambiental i la citada declaració d'impacte ambiental.  
El titular de la present autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric i el seu desplegament reglamentari. En tot cas, Iberdrola Distribución Eléctrica, SA Unipersonal haurà d'observar els preceptes, les mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte tècnic d'execució presentat, per a la construcció de la instal·lació descrita en el punt primer d'aquesta resolució i la que es detalla a continuació, redactat per tècnic titulat competent i acompanyat de declaració responsable d'aquest de data de 12 de març de 2012, i habilitar Iberdrola Distribución Eléctrica, SA Unipersonal, per a la construcció de la instal·lació interessada.  
- Instal·lació d'una reactància trifàsica en bany d'oli de 20 kV, 500 A i 30 segons, per al secundari del transformador T-2 (amb les mateixes característiques que la instal·lada en el secundari de 20 kV del T-1, descrita en el Projecte d'execució d'ampliació de l'expedient ATASCT/2010/189/46),  
- Instal·lació d'un sistema de 20 kV amb configuració de doble barra (DB) tipus interior amb aïllament SF6, amb un total d'onze (11) cel·les de 20 kV, corresponents a:  
- Cinc (5) cel·les de línia.  
- Dos (2) cel·les d'unió.  
- Una (1) cel·la de transformador.  
- Una (1) cel·la d'enllaç de barres i mesura.  
- Una (1) cel·la de bateria de condensadors.  
- Una (1) cel·la de transformador de serveis auxiliars.  
- Instal·lació d'una bateria de condensadors d'intempèrie de 20 kV i 10.800 kvar, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
  
2. La instal·lació a executar podrà complir, en tot cas, d'acord amb la disposició transitòria segona del Reial decret 337/2014, de 9 de maig, el que s'ha establit en Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. No obstant això, es podrà aplicar voluntàriament des de la seua entrada en vigor, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà 6 mesos des de l'endemà de la notificació. No obstant això, abans de la seua finalització, podrà sol·licitar-se una ampliació concreta d'aquest per mitjà de sol·licitud motivada davant d'aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Iberdrola Distribución Eléctrica, SA Unipersonal comunicarà al Servei Territorial d'Indústria i Energia de València el començament de les obres, el qual al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València als efectes de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, així com a l'òrgan ambiental als efectes de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Ordenar:  
- la publicació de la present resolució en el Diari Oficial de la Generalitat Valenciana,  
- la notificació de la present resolució a Iberdrola Distribución Eléctrica, SA Unipersonal i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització.  
  
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Se significa que la mencionada publicació es realitzarà, a més, als efectes de notificació de la present resolució als interessats que siguen desconeguts, s'ignore el lloc o domicili de la notificació d'aquests o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta conselleria en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, del règim jurídic de les administracions públiques i del procediment administratiu comú.  
  
València, 9 de març de 2016.- La directora general d'Indústria i Energia: Júlia Company Sanús.